Broj: 01-056/24-1206/1 Podgorica, 23.09.2023. godine

Na osnovu člana 32v Zakona o nevladinim organizacijama (“Sl. list CG“, br. 39/11 i 37/17), a u vezi sa Odlukom o utvrđivanju prioritetnih oblasti od javnog interesa i visine sredstava za finansiranje projekata i programa nevladinih organizacija u 2024. godini (“Sl. list CG“, br. 119/2023 i 44/2024) i Pravilnikom o sadržaju javnog konkursa za raspodjelu sredstava za finansiranje projekata i programa nevladinih organizacija, izgledu i sadržaju prijave na javni konkurs (“Sl. list CG“, br. 14/18), kao i Sektorskom analizom za utvrđivanje predloga prioritetnih oblasti od javnog interesa i potrebnih sredstava za finansiranje projekata i programa nevladinih organizacija iz Budžeta Crne Gore u 2024. godini, Komisija za raspodjelu sredstava nevladinim organizacijama u oblasti zaštite životne sredine u saobraćaju, Ministarstvo saobraćaja, objavljuje:

**JAVNI KONKURS**

**Oblast zaštite životne sredine u saobraćaju**

Pozivaju se nevladine organizacije koje imaju kapacitete i iskustvo da prijave projekte/programe na ovaj konkurs, kojim mogu doprinijeti realizaciji prioriteta utvrđenih:

* Zakonom o bezbjednosti saobraćaja na putevima;
* Strategijom razvoja saobraćaja 2019-2035;
* Zakonom o životnoj sredini;
* Zakonom o zaštiti od buke u životnoj sredini.

Strateški ciljevi čijem će ostvarenju doprinijeti projekti/programi nevladinih organizacija u 2024. godini su:

* Povećati nivo svijesti učesnika u saobraćaju o značaju očuvanja zdrave životne sredine;
* Podizanje nivoa ekološke svijesti u oblasti očuvanja biodiverziteta;
* Povećanje nivoa svijesti građana o zanačaju masovnije upotrebe bicikla u saobraćaju i njegovog uticaja na zaštitu zivotne sredine;
* Promjene u prometnoj kulturi, promjena ponašanja građana - svih učesnika u prometu;
* Smanjenje emisije štetnih gasova iz prometa, pozitivan uticaj na ljudsko zdravlje;
* Jačanje svijesti građana o pitanjima saobraćaja i životne sredine;
* Promocija pješačenja;
* Istraživanja vezana za životnu sredinu u oblasti saobraćaja.

**Direktne ciljne grupe:**

* Mladi;
* Učesnici u saobraćaju - vozači i pješaci;
* Stanovnici jedne lokalne zajednice;
* NVO koje se bave zaštitom životne sredine.

**Indirektne ciljne grupe:**

* Zainteresovana javnost;
* Mediji;
* Turisti;
* Relevantne institucije (škole, lokalna samoiprava, sekretarijati za zaštitu životnesredine i sl.);
* Gradovi sa povećanom vrijednošću zagađenosti vazduha od strane upotrebe motornih vozila.

**Potrebe ciljnih grupa:**

* Čista i zdrava životna sredina, zadovoljavanje standard kvaliteta;
* Kvalitet života u jednoj društvenoj zajednici;
* Očuvanje zdravlja.

Aktivnosti nevladinih organizacija koje će doprinijeti ostvarenju strateškog/ih cilja/ciljeva i zadovoljenju potreba ciljne/nih grupe/a („prihvatljive aktivnosti za finansiranje“) mogu biti usmjerene na:

* Podizanje nivoa svijesti učesnika u saobraćaju o značaju očuvanja zdrave životne sredine;
* Unaprijeđeno stanje biodiverziteta duž puteva u Crnoj Gori;
* Promovisanje zdravih stilova života: biciklizam i pješačenje, kao i slične aktivnosti sa akcentom na oblast saobraćaja;
* Istraživanja vezana za životnu sredinu u oblasti saobraćaja, kao i druge aktivnosti prihvatljive za finansiranje.

Ukupan iznos sredstava koja se mogu raspodijeliti ovim konkursom je: 48.817,00 eura. Najnižiji iznos sredstava koji se može dodijeliti pojedinom projektu/programu je **3, 500** eura najviši **5 000** eura.

Na ovaj konkurs jedna nevladina organizacija može prijaviti više projekta/programa, ali joj se mogu dodijeliti sredstva samo za jedan projekat/program. Ta nevladina organizacija može biti i partner na samo jednom projektu/programu u okviru ovog javnog konkursa.

**Prijavu projekta/programa na ovaj konkurs može podnijeti nevladina organizacija koja je:**

1. upisana u Registar nevladinih organizacija;
2. kroz ciljeve i djelatnosti u Statutu, definisala oblast od javnog interesa iz ovog konkursa kao oblast svog djelovanja;
3. u oblasti od javnog interesa iz ovog konkursa realizovala projekat/e i/ili program/e u prethodne tri godine;
4. predala poreskom organu izvještaj za 2023. godinu (bilans stanja i bilans uspjeha).

**Raspodjela sredstava iz ovog konkursa vrši se na osnovu sljedećih kriterijuma:**

1. doprinos prijavljenog projekta, odnosno programa ostvarivanju javnog interesa i realizaciji strateških ciljeva u određenoj oblasti;
2. kvalitet prijavljenog projekta, odnosno programa;
3. kapacitet nevladine organizacije da realizuje prijavljeni projekat, odnosno program; 4) transparentnost rada nevladine organizacije.

Bodovanje projekata, odnosno programa prema navedenim kriterijumima, vršiće se prema mjerilima i na način utvrđen Uredbom o finansiranju projekata i programa nevladinih organizacija u oblastima od javnog interesa (“Sl. list CG“, br. 13/18), na propisanom obrascu. Svaki projekat će bodovati po dva nezavisna procjenjivača.

**Rok za podnošenje prijava na ovaj konkurs je 30 dana od dana objavljivanja, zaključno sa 24.10.2024. godine, na arhivu Ministarstva ili putem pošte.**

Prijava projekta/programa dostavlja se isključivo na obrascu propisanom Pravilnikom o sadržaju javnog konkursa za raspodjelu sredstava za finansiranje projekata i programa nevladinih organizacija i izgledu i sadržaju prijave na javni konkurs (“Sl. list CG“, br. 14/18), potpisana i opečaćena od strane ovlašćenog lica u tri primjerka.

**Uz prijavu na ovaj konkurs, nevladine organizacije su dužne dostaviti:**

1. fotokopiju rješenja o upisu u registar NVO;
2. fotokopiju statuta NVO potpisan i opečaćen od strane ovlašćenog lica;
3. fotokopija finansijskih izvještaja za 2023. godinu (bilans stanja i bilans uspjeha);
4. potvrda o podnošenju finansijkih iskaza za 2023. godinu;
5. izjava o nepostojanju višestrukog finansiranja, potpisana i ovjerena;
6. izjava o partnerstvu (ukoliko postoji), potpisana i ovjerena;
7. budžet projekta/programa, potpisan i opečaćen od strane ovlašćenog lica u tri primjerka;
8. izjava da su svi podaci u prijavi istiniti, potpisana i ovjerena;
9. dokaz da je u oblasti od javnog interesa iz ovog konkursa realizovala projekat/e i/ili program/e u prethodne tri godine;
10. finansijski i narativni izvještaj do dana prijave na konkurs za projekte koje su finansirani u 2023.
11. godini od strane Ministarstva saobraćaja, organizacije koje su to uradile prije objavljivanja konkursa nisu u obavezi da dostavljaju isto.
12. Napomena: Nevladine organizacije koje dostave dio izvještaja za 2023.godinu do dana prijave na javni konkurs, nisu u obavezi dostavljanja istog u finalnom izvještaju, već samo preostali dio za izvještavanje;
13. prijava na CD-u u word formatu, koja mora biti u sadržaju istovjetna štampanom primjerku

Za partnerske organizacije je neophodno dostaviti:

1. fotokopiju rješenja o upisu u registar NVO;
2. fotokopiju statuta NVO potpisan i opečaćen od strane ovlašćenog lica;
3. fotokopija finansijskih izvještaja za 2023. godinu (bilans stanja i bilans uspjeha);
4. dokaz da je u oblasti od javnog interesa iz ovog konkursa realizovala projekat/e i/ili program/e u prethodne tri godine.

|  |
| --- |
| **Ministarstvo saobraćaja****Rimski trg br: 46 Podgorica****sa napomenom: NE OTVARATI - prijava na Javni konkurs broj: 01-056/24-1206/1 pod nazivom “JAVNI KONKURS ZA OBLAST ZAŠTITE ŽIVOTNE SREDINE U SAOBRAĆAJU ZA 2024. GODINU”** |
| U razmatranje će biti uzeti samo projekti/programi koji su dostavljeni na propisanom obrascu, sa potrebnom dokumentacijom i u roku, odnosno koji zadovoljavaju uslove propisane ovim konkursom.  |
| **Pitanja u vezi ovog konkursa** mogu se postaviti elektronskim putem na adresu: demir.djesevic@msa.gov.me  |
| Komisija za raspodjelu sredstava za finansiranje projekata/programa nevladinih organizacija Ministarstva saobraćaja će u roku od 15 dana od dana završetka ovog konkursa, na internet stranici Ministarstva i portalu e-uprave objaviti listu nevladinih organizacija koje nijesu dostavile urednu i potpunu prijavu, uz ukazivanje na utvrđene nedostatke koji se odnose na prijavu, odnosno potrebnu dokumentaciju. Nevladina organizacija sa pomenute liste je, u roku od pet dana od dana objavljivanja liste, dužna da otkloni utvrđene nedostatke, a u slučaju da se utvrđeni nedostaci ne otklone u propisanom roku, prijava se odbacuje. |

**s.r. Demir Đešević, predsjednik**

**s.r. Bojan Radoman**

**s.r. Aleksa Minić**